b"\n_START_ARTICLE_\nWP 1.0\n_START_PARAGRAPH_\nWP 1.0 \xe2\x80\x93 spausdintin\xc4\x97 voki\xc5\xa1kos Vikipedijos versija._NEWLINE_Zenodot leidykla Berlyne 2006 m. prad\xc5\xbeioje paskelb\xc4\x97 iki 2010 gruod\xc5\xbeio m\xc4\x97n. i\xc5\xa1leisianti 100 Laisvosios enciklopedijos tom\xc5\xb3. Dukterin\xc4\x97 Directmedia Publishing'o \xc4\xafmon\xc4\x97 Zenodot tikisi dar \xc5\xa1iais metais publikuoti bent du tomus._NEWLINE_Nuo 2007 sausio kas m\xc4\x97nes\xc4\xaf pasirodys du 800 puslapi\xc5\xb3 apimties tomai. Directmedia jau turi patirties, kadangi anks\xc4\x8diau leido Vikipedij\xc4\x85 CD ir DVD forma._NEWLINE_\xe2\x80\x9eWP 1.0\xe2\x80\x9c vieno tomo kaina \xe2\x80\x93 14,90 eur\xc5\xb3 (apie 52,15 lt), jei u\xc5\xbesakoma i\xc5\xa1 anksto (transkripicijos, prenumeratos b\xc5\xabdu), arba 18,50 eur\xc5\xb3 (perkant knygynuose). Taigi visa spausdintin\xc4\x97 Vikipedijos versija kainuot\xc5\xb3 apie 1.500 eur\xc5\xb3._NEWLINE_\xc5\xa0iame leidinyje bus ir lietuvi\xc5\xb3 \xc4\xaf bendr\xc4\x85 Vikitek\xc4\x85 \xc4\xafkelt\xc5\xb3 iliustracij\xc5\xb3 bei j\xc5\xb3 redaguot\xc5\xb3 tekst\xc5\xb3.\n_START_SECTION_\nLeidimas\n_START_PARAGRAPH_\nVikipedijos leidimu r\xc5\xabpinasi 25 nari\xc5\xb3 komanda \xe2\x80\x93 10 profesionali\xc5\xb3 redaktori\xc5\xb3 ir 15 Vokietijos vikibendruomen\xc4\x97s nari\xc5\xb3. Savanoriai pad\xc4\x97s per\xc5\xbei\xc5\xabr\xc4\x97ti 350.000 straipsni\xc5\xb3 ir juos susisteminti._NEWLINE_Pasak leidyklos atstov\xc4\x97s Gertr\xc5\xabdos G\xc3\xb6tz, bus kruop\xc5\xa1\xc4\x8diai i\xc5\xa1analizuoti visi netikslumai, i\xc5\xa1taisytos klaidos. U\xc5\xbe enciklopedijos turinio kokyb\xc4\x99 ir leidyb\xc4\x85 atsakomyb\xc4\x97s \xc4\x97m\xc4\x97si pati Zenodot leidykla.\n_START_SECTION_\nGiminingi projektai\n_START_PARAGRAPH_\nIki \xc5\xa1iol spausdintine versija pasirod\xc4\x97 tik straipsniai atskiromis Vikipedijos temomis \xe2\x80\x93 vadinamieji Vikiskaitiniai (WikiReader)."